ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.08.2020 г. ÷ 31.08.2020 г.
1.	Кратка обобщена информация за осъществената контролна дейност за периода и резултати от извършената контролна дейност:
През месец август 2020 г. експертите на РИОСВ - Монтана са извършили  116 проверки на 112 обекта, от които 53 броя планови и 63 броя извънредни. 
През отчетния период са  съставени три акта за установяване на административни нарушения.
Наложена е една санкция по чл. 69 от ЗООС в размер на  79,43 лв.
Постъпилите суми от глоби и имуществени санкции са 250,00 лева, от еднократни  и текущи санкции по чл. 69 от ЗООС са в размер на 932,40 лв. 
Основните акценти в контролната дейност на РИОСВ - Монтана през отчетния период са:
· Проверки на обектите, включени в Годишния план за контролната дейност на инспекцията;
· [bookmark: _GoBack]Комплексни проверки;
· Проверки в изпълнение на Постановление на Районна прокуратура - Монтана за спазване разпоредбите на чл. 6 от Наредбата за отработените масла и отпадъчните нефтопродукти;
· Проверки в изпълнение на Заповед № РД-627/30.07.2020 г. на министъра на околната среда и водите за съвместни проверки с БД и ОДБХ във връзка с разпореждане на ВАП от 29.07.2020 г., на обекти, за които има данни, че се съхраняват ПРЗ с изтекъл срок на годност по начин, създаващ риск от замърсяване на околната среда и човешкото здраве;
· Проверка в изпълнение на Заповед РД - 422/19.06.2017 г. на министъра на околната среда и водите за извършване на регулярни проверки за изземване на наносни отложения от речните легла на реките, разположени на територията на РИОСВ – Монтана.
2.	Акценти от извършената месечна контролна и административно наказателна дейност:
             За месец август 2020 г. са изготвени 8 бр. писмени отговори (по чл. 2, ал. 2 от Наредбата за ОС) на уведомления за инвестиционни предложения/планове/програми, които не подлежат на процедури по реда на глава VІ от Закона за опазване на околната среда (ЗООС). Дадени са 7 бр. указания за провеждане на процедура по преценяване необходимостта от извършване на ОВОС и са издадени 2 бр. решения за преценяване необходимостта от извършване на ОВОС, с характер да не се извършва ОВОС. През отчетения период са дадени 2 бр. указания за провеждане на процедура по преценяване необходимостта от извършване на ЕО и е издадено едно решение за преценяване необходимостта от извършване на ЕО, с характер да не се извършва ЕО. Издадени са 3 бр. решения за прекратяване на процедури по реда на глава VI от ЗООС.
            През отчетния период са разгледани 40 броя горскостопански програми и план-извлечения, за които са изготвени и съответните съгласувателни писма. Издадени са 25 броя становища на ИП по Наредбата за оценка на съвместимост.
	По фактор „отпадъци“ през м. август 2020 г., по отношение на превантивния контрол са издадени четири регистрационни документа за дейности по събиране и транспортиране на отпадъци. Изменени са два регистрационни документа за събиране и транспортиране на отпадъци.   Издадено е едно разрешително за дейности по третиране на отпадъци и едно разрешително е изменено.
             През месец август са извършени тринадесет комплексни проверки по компоненти и фактори на околната среда на: "ЗЕД-3" ЕООД - Цех за пелети от дървесина в с. Трифоново, общ. Монтана по компоненти: „въздух и „почви“; Пристанищен терминал – Лом по компонент „въздух“ и фактор „отпадъци“; "Алексия 2002"  ООД, гр. София - кравеферма и инсталация за биогаз – фактори „отпадъци“ и „химикали“; "ГП-Круменка Петкова" ЕООД- ателие за химическо чистене в гр. Лом – по компонент „въздух“ и фактор „химикали“; ДДФ Видин АД - производствена база и ТМСИ – по компонент „води“ и фактор „отпадъци“; "ВИОЛИНА" ООД, гр. Видин - фактори „отпадъци“ и „химикали“; "Хинд къмпани" ООД - площадка за третиране на отпадъци - ОЧЦМ, ИУМПС, НУБА, ИУЕЕО и неопасни отпадъци - фактори „отпадъци“ и „химикали“; "Пентоп" ЕООД, гр. Вършец - Цех за производство на мебели от дърво - фактори „отпадъци“ и „химикали“; ПСОВ – Вършец  - по компонент „води“ и фактор „отпадъци“; "Кнауф България" ЕООД - предприятие за производство на гипсфазерни плоскости в гр. Видин – по компонент „води“ и фактори „отпадъци“ и химикали“; „Лит – 15“ ЕООД - леярна в  гр. Видин – по фактори „отпадъци“ и „химикали“;  Търговско-складов комплекс TEMAX, стопанисван от "Глориент инвестмънт БГ" ЕООД – по компоненти „въздух“ и „води“; Ферма "Благовец", с. Благово, общ. Монтана – по компонент „води“ и фактор „почви“.
 
Компонент „Води” 
През отчетния период от направлението са участвали в 5 комплексни проверки.
 Осъществени са три самостоятелни планови проверки по изпълнение на условията, заложени в разрешителните за заустване на отпадъчни води  - "България Еко 2009" ООД - ТМСИ в землището на гр. Лом; "Елина" ООД - тепавица с обслужваща сграда в гр. Монтана; Канализационна система на гр. Грамада. 
Извършени са три планови проверки с пробонабиране на отпадъчни води от обекти, формиращи такива, включени в утвърдения със заповед на МОСВ списък за контролен мониторинг - КС на гр. Вършец - емисионен контрол на пречистена отпадъчна вода; „Компас“ ЕООД,  гр. Монтана - предприятие за месни и меснорастителни консерви - емисионен контрол на смесен поток води; ПСОВ - КС, гр. Монтана - емисионен контрол на пречистени отпадъчни води. 
На  „Мрамор Беркстон“ ЕООД, гр. София – Предприятие за добив, обработка и монтаж на скални материали в гр. Берковица е наложена текуща санкция за превишение на индивидуалните емисионни ограничения по показател „неразтворени вещества“, заложени в издадено от директора на БДДР – Плевен Разрешително за ползване на повърхностен воден обект за заустване на отпадъчни води, считано от 22.07.2020 г.
На Община Чипровци е съставен констативен протокол за отмяна на текуща санкция за установени превишения на ИЕО, определени в разрешително за заустване, във връзка с резултати от изпитване на проби от отпадъчните води от проведен собствен контролен мониторинг.
Експерт от направлението е взел участие в три проверки по сигнали/жалби.	

Компонент „Въздух” 
Извършени проверки (самостоятелни) – 2 броя планови проверки по компонент „въздух“ и 1 бр. извънредна – постоянен и силен шум в гр. Вършец. Експерт от направлението е взел участие в три комплексни проверки по компоненти и фактори на околната среда.  	Дадени предписания брой - 2 броя (на "ЗЕД - 3" ЕООД, гр. Монтана).
През отчетния период са проверени и оценени доклади от СПИ/СНИ - 3 броя (2 бр. СНИ - ТЕЦ-Видахим и „ТТК“ АД; 1 бр. СПИ – „ТТК“ АД).
	Въведена е  информация в публичния електронен регистър на инсталациите с източници на емисии на ЛОС по чл. 30л от ЗЧАВ.
Изготвени са  писма/информации, участие в РЕЕС, дадени писмени становища и др. – 5 броя (писма/информации – 1 брой до МОСВ; писмени становища – 4 броя).
	Акцент от извършената контролна дейност – емисии в атм. в-х – 1 бр., ФПГ – 1 бр., ЛОС – 4 бр., ШУМ – 1 бр. (общият брой е по-голям от броя на извършените проверки поради проверки по повече от една наредба по ЗЧАВ). 
	Постигнат ефект спрямо ОС, бизнеса и обществеността – подобряване отношението на операторите към привеждане на стопанисваните от тях обекти, оборудване и инсталации в съответствие с изискванията на законодателството по околна среда.
              За месец юли в пунктовете за измерване качеството на атмосферния въздух в гр. Монтана - „РИОСВ – Монтана“ и в „АИС – Видин“, не е регистрирано превишение по показател ФПЧ10, на средноденонощната норма за опазване на човешкото здраве по същия показател.

„Биоразнообразие, защитени територии и зони“
През отчетния период експертите от направлението са извършили 17 броя проверки, от тях 14 броя планови, 3 броя извънредни:
По Закона за биологичното разнообразие: 9 брой проверки – от тях: 3 броя проверки на вековни дървета, 6 броя проверки на условия в решения по оценка за съвместимост;
По Закона за защитените територии 4 броя проверки – от тях на ЗМ „Остров Кутово“, ЗМ „Остров Близнаци“, ПЗ „Белоградчишки скали“,  ЗМ “Китката“;
По Закона за ГМО през отчетния период е извършена една проверка на Специализирано поделение - опитна станация за зърнени, технически и фуражни култури в гр. Лом.

Управление на отпадъците и опазване на почвите
През месец август от експертите от направлението са извършени 18 броя планови проверки и 31 броя извънредни проверки. 
Акцент в контролната дейност през отчетния период са извършените  проверки в изпълнение на Постановление на Районна прокуратура - Монтана за спазване разпоредбите на чл. 6 от Наредбата за отработените масла и отпадъчните нефтопродукти.
През отчетния период по компонент „почви“ са извършени 10 проверки в изпълнение на Заповед № РД-627/30.07.2020 г. и в указания в т. 4 на заповедта срок за съвместни проверки с БД и ОДБХ във връзка с разпореждане на ВАП от 29.07.2020 г., на обекти, за които има данни, че се съхраняват ПРЗ с изтекъл срок на годност по начин, създаващ риск от замърсяване на околната среда и човешкото здраве. Проверени са десет броя склада на територията на РИОСВ-Монтана, от тях осем броя на в област Монтана и два броя в област Видин.

Превантивна дейност „ЕО и ОВОС“
            Експертите от направлението са участвали в 6 бр. извънредни проверки – от тях в 4 броя проверки по отчитане изпълнението на проекти от Националната кампания „Чиста околна среда – 2019 г.“ и една проверка за отчитане изпълнението на проект от НК „ЧОС-2020 г.“.
            През отчетния период е извършена една извънредна проверка  за правно действие на Решение по ОВОС № МО 2-2/2014 г. - ИП "Разработване на находище за строителни материали - варовици "Лома -1".
            
3.	Кратък анализ на постигнатите резултати в областта на опазване на околната среда от осъществената контролна дейност:
          През отчетния период експерти на инспекцията са участвали в работата на: ДПК за строеж „Компостираща инсталация за разделно събрани зелени и/или биоразградими отпадъци“ гр. Монтана на 03.08.2020 г.; ДПК за строеж „Реконструкция и рехабилитация на част от уличната водопроводна мрежа на гр. Вършец на 17.08.2020 г.; Експертен съвет по устройство на територията  в Общинска администрация Бойчиновци на 20.08.2020 г.; Заседание на Областна епизоотична комисия за обл. Монтана на 27.08.2020 г. ; Участие в Експертен съвет по устройство на територията  в Общинска администрация Монтана на 28.08.20202 г.
	През месец август са извършени три проверки  във връзка с Заповед № РД-422/19.06.2017 г. на министъра на околната среда и водите за извършване на регулярни проверки за изземване на наносни отложения от речните легла на реките в контролираната от РИОСВ – Монтана територия. Проверени са: участък р. Огоста, с. Горно Церовене, общ. Монтана; участък р. Огоста, с. Владимирово, общ. Бойчиновци; участък р. Ботуня при вливането и в р. Огоста в земл. на гр. Бойчиновци. Нерегламентиран добив на наносни отложения от речното легло не е констатиран.

4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:
	  Извършена е проверка във връзка със сигнал за незаконна сеч в ЗМ „Самарите“, гр. Берковица. Проверката е инициирана от ИАГ, съвместно с представител на РИОСВ – Монтана, РДГ- Берковица, ТП на ДГС – Берковица. Установено е, че имотите /18 броя/, за които се отнася сигнала са с начин на трайно ползване „За съоръжения за зимни спортове“ и „Ски писта“. Същите са в урбанизирана територия и попадат в обхвата на ИП за „Изграждане на състезателна и туристическа ски писта /СП1/ и пътническа въжена линия /ПВЛ1/, хижа „Ком“ – връх „Среден Ком“. На място са замервани координатите на отсечените дървета. От констатациите е установено, че въпросните дървета са извън границите на ЗМ „Самарите“ и резерват „Горната кория“ и изведената сеч е е съобразена с извънгнездовия период на птиците, т.е след 30.06.2020 г.  
              През м.  август на интернет страницата на РИОСВ – Монтана са публикувани  три прессъобщения.


